
Σχήμα 68.

Ε' ΑΡΜΟΝΙΚΑ ΟΜΟΚΥΚΛΙΚΑ ΠΟΛΥΠΛΕΥΡΑ 
16. Γενικά.

Με τον όρο Αρμονικές Ομοκυκλικές Κλειστές ν-άδες Σημειοσειρών, ή Αρμονικά Ομοκυκλικά Πολύπλευρα, ή πιο απλά Αρμονικά Πολύπλευρα, χαρακτηρίζουμε τα εγγεγραμμένα σε κύκλο Ειδικά Πολύπλευρα, των οποίων τον ακριβή ορισμό θα δώσουμε παρακάτω για κάθε πολύπλευρο χωριστά.

Ειδική περίπτωση τούτων, αποτελούν οι Κλειστές Αρμονικές Συνευθειακές ν-άδες Σημειοσειρών, στις οποίες αναφερθήκαμε λεπτομερώς στην παράγραφο 11.

Στοιχεία, σχετικά με τις Αρμονικές Ομοκυκλικές Κλειστές ν-άδες Σημειοσειρών, δεν βρήκαμε στην βιβλιογραφία, αν και έχουμε ζητήσει στον ιστότοπο mathematica.gr, όποιος γνώριζε κάτι σχετικό, να μας δώσει σχετικές πληροφορίες, πλην όμως καμιά πληροφορία δεν μας δόθηκε μέχρι σήμερα (εκτός φυσικά από τις Αρμονικές Τετράδες Σημείων, που όπως προαναφέραμε μας είναι γνωστές). 

Έτσι, προσεγγίσαμε το θέμα κατά την δική μας άποψη και διαισθητικά αρχικά, ενώ στη συνέχεια και με μεθόδους που μας προέκυψαν στο μεταξύ. 

[image: image2.wmf]
16.1. Ορισμοί Απλών Αρμονικών Πολύπλευρων. 

α. Απλό Αρμονικό Τετράπλευρο.

(Αρμονική Ομοκυκλική Τετράδα Σημείων).

Με τον όρο αυτό χαρακτηρίζουμε το εγγεγραμμένο σε κύκλο κυρτό τετράπλευρο ΑΒΓΔ (Σχήμα 35), εκείνο του οποίου οι διαγώνιες είναι συζυγείς ως τον περιγεγραμμένο του κύκλο.

Ιδιότητες τούτου αναφέρονται στη γνωστή βιβλιογραφία και ειδικότερα στα βιβλία [1] και [31], όπου δίνεται μεγάλο πλήθος ιδιοτήτων με τη μορφή Κριτηρίων Αρμονικότητας, μεταξύ των οποίων έχουν: 

ΑΒ.ΓΔ=ΒΓ.ΔΑ , ή 

{[6] § 8-4.10 (3)}.                                                     (1).

Η σχέση αυτή σημαίνει ότι τα Α, Γ χωρίζουν αρμονικά τα Β, Δ και τα Β, Δ χωρίζουν αρμονικά τα Α, Γ (Βλέπε § 11.1α και § 8.61).

Παρατηρήσεις. 

(α). Στην παραπάνω τετράδα δώσαμε την ένδειξη «Ομοκυκλική», καθώς υπάρχει και αντίστοιχη Αρμονική «Συνευθειακή», Τετράδα Σημείων (Αρμονική Τετράδα § 11.1α). 

(β). Στο Αρμονικό Τετράπλευρο, θα αναφερθούμε και αργότερα, μόνο σε όσα στοιχεία του δεν έχουμε συναντήσει στη βιβλιογραφία.
(γ). Παρακάτω θα αναφέρουμε και μερικά Κριτήρια αρμονικότητάς του Αρμονικού Τετράπλευρου, με τη μορφή Προτάσεων, που δεν βρήκαμε στη βιβλιογραφία. 

Ακόμη θα αναφέρουμε και νέους τρόπους κατασκευής ενός τυχαίου Αρμονικού Τετράπλευρου.

(δ). Τα Αρμονικά τετράπλευρα είναι γνωστά, υπάρχουν στη βιβλιογραφία πολλά στοιχεία γι’ αυτά, κυρίως στα βιβλία [1] και [31]. Ειδικότερα, στο βιβλίο [1], αναφέρονται και Συμπλέγματα Αρμονικών Πλήρων Τετραπλευρων, και όχι μόνο (σελίδες 604 έως 763).

β. Απλό Αρμονικό Εξάπλευρο.

(Αρμονική Ομοκυκλική Κλειστή Εξάδα Σημείων).

Ορισμοί. 

Θεωρούμε σε κύκλο (ο), την εξάδα διατεταγμένων σημείων Α, Β, Γ, Δ, Ε, Ζ (Σχήμα 64).

Το κυρτό εξάπλευρο ΑΒΓΔΕΖ θα το χαρακτηρίζουμε Απλό Αρμονικό Εξάπλευρο, αν και τα έξι παρακάτω τετράπλευρά του, είναι αρμονικά: 

ΑΒΓΕ - ΒΓΔΖ - ΓΔΕΑ 

- ΔΕΖΒ - ΕΖΑΓ - ΖΑΒΔ.                        (1).

Τα παραπάνω έξι τετράπλευρα της σχέσεως (1), θα τα ονομάζουμε «Εξάδα Αρμονικών Τετραπλεύρων του Αρμονικού Εξάπλευρου», τα οποία δεν είναι ανάγκη να δίνεται ότι είναι όλα Αρμονικά για να είναι τούτο αρμονικό, όπως θα αποδείξουμε αργότερα.

Παρατηρήσεις 

(α). Στην παραπάνω εξάδα δώσαμε την ένδειξη «Ομοκυκλική», καθώς όπως είδαμε παραπάνω (§ 11.1β), υπάρχει και αντίστοιχη Αρμονική «Συνευθειακή» Εξάδα Σημείων (Αρμονική Εξάδα).

(β). Είναι προφανές ότι στην ακραία περίπτωση που η ακτίνα του περιγεγραμμένου κύκλου του Απλού Αρμονικού Εξάπλευρου είναι απείρου μήκους ή αν ο κύκλος αυτός έχει μηδενική καμπυλότητα, τότε η εξάδα των κορυφών του εκφυλίζεται σε Αρμονική «Συνευθειακή» Εξάδα Σημείων (§ 11.1β).

(γ). Παρακάτω θα αναφέρουμε και διάφορες ιδιότητες που έχει κάθε Απλό Αρμονικό Εξάπλευρο, με τη μορφή Κριτηρίων αρμονικότητάς του. 

Ακόμη θα αναφερθούμε και στους τρόπους κατασκευής ενός τυχαίου Απλού Αρμονικού Εξάπλευρου. 

Σχόλια.

(α). Τα Συμπλέγματα των Πλήρων Αρμονικών Εξάπλερων, έχουμε αναπτύξει 

διεξοδικά το 1990, στο εξάτομο βιβλίο μας «Εγγεγραμμένα - Περιγεγραμμένα Σχήματα» [1] (σελίδες 1150 μέχρι 1286).

(β). Εδώ, στα Απλά Αρμονικά Εξάπλευρα φθάσαμε από άλλο δρόμο άσχετο από εκείνον που χρησιμοποιήσαμε στο βιβλίο μας [1].

(γ). Όπως παρακάτω θα δούμε, αντί των παραπάνω ορισμών, συνήθως χρησιμοποιούμε και άλλους εναλλακτικούς ορισμούς, που θα δώσουμε με Κριτήρια στα επόμενα.

γ. Απλό Αρμονικό Οκτάπλευρο.

(Αρμονική Ομοκυκλική Κλειστή Οκτάδα Σημείων).

Σχήμα 64.

Ορισμοί. 

Θεωρούμε σε κύκλο (ο), την οκτάδα διατεταγμένων σημείων Α, Β, Γ, Δ, Ε, Ζ, Η, Θ (Σχήμα 65).

Το κυρτό οκτάπλευρο ΑΒΓΔΕΖΗΘ θα το χαρακτηρίζουμε Απλό Αρμονικό Οκτάπλευρο, αν τέσσερα τουλάχιστον διαδοχικά τετράπλευρα από τα παρακάτω οκτώ τετράπλευρά του, είναι αρμονικά: 

ΑΒΓΖ - ΒΓΔΗ - ΓΔΕΘ - ΔΕΖΑ –

ΕΖΗΒ - ΖΗΘΓ - ΗΘΑΔ - ΘΑΒΕ.          (1).

Τα παραπάνω οκτώ τετράπλευρα της σχέσεως (1), θα τα ονομάζαμε «Οκτάδα Αρμονικών Τετράπλευρων του Αρμονικού Οκτάπλευρου», τα οποία δεν είναι ανάγκη να δίνεται ότι είναι όλα Αρμονικά, όπως θα αποδείξουμε αργότερα.

Το μη κανονικό Αστεροειδές Οκτάπλευρο ΑΔΗΒΕΘΓΖΑ, που είναι συζυγές του 

κυρτού Αρμονικού Οκτάπλευρου ΑΒΓΔΕΖΗΘ, μπορεί να θεωρηθεί αρμονικό, 

καθώς και αυτό, έχει αρμονικά και τα οκτώ τετράπλευρά του. Έτσι, όπως θα 
δούμε τούτο, διαθέτει πολλά βασικά κριτήρια, που πρέπει να έχει ένα Αρμονικό Οκτάπλευρο, αλλά που δεν είναι κυρτό, θα το χαρακτηρίζουμε «Αρμονικό μη κανονικό Αστεροειδές Οκτάπλευρο», ή πιο απλά «Αρμονικό Αστεροειδές Οκτάπλευρο». 
Παρατηρήσεις 

(α). Στην παραπάνω οκτάδα δώσαμε την ένδειξη «Ομοκυκλική», καθώς όπως είδαμε υπάρχει και αντίστοιχη Αρμονική «Συνευθειακή» Οκτάδα Σημείων (Αρμονική Οκτάδα) (§ 11.1γ).

(β). Είναι προφανές ότι στην ειδική περίπτωση που η ακτίνα του περιγεγραμμένου κύκλου του Απλού Αρμονικού Οκτάπλευρου είναι απείρου μήκους, ή αν ο κύκλος αυτός έχει μηδενική καμπυλότητα, τότε η οκτάδα των κορυφών του εκφυλίζεται σε Αρμονική «Συνευθειακή» Οκτάδα Σημείων (§ 11.1δ).

(γ). Παρακάτω θα αναφέρουμε και διάφορες ιδιότητες που έχει κάθε Απλό Αρμονικό Οκτάπλευρο, αλλά και μερικά Κριτήρια αρμονικότητάς του, με τη μορφή Προτάσεων. 

Ακόμη θα αναφερθούμε και στους τρόπους κατασκευής ενός τυχαίου Απλού Αρμονικού Οκτάπλευρου [Κατασκευή 11(57)], κτλ. ;;;;;;;;;;;;;;;;;;;;;;;;;;;

Σχόλια.

(α). Τα Συμπλέγματα των Πλήρων Αρμονικών Οκτάπλερων έχουμε αναπτύξει διεξοδικά το 1991 και περιέχονται στο εξάτομο βιβλίο μας [1] «Εγγεγραμμένα - Περιγεγραμμένα Σχήματα» (Τόμος 4, σελίδες 1352 μέχρι 1791).

 (β). Εδώ στα Απλά Αρμονικά Οκτάπλευρα φθάσαμε από άλλο δρόμο άσχετο από εκείνον που χρησιμοποιήσαμε στο βιβλίο μας [1].

(γ). Όπως παρακάτω θα δούμε, αντί των παραπάνω ορισμών, συνήθως χρησιμοποιούμε δύο άλλους εναλλακτικούς ορισμούς, που θα δώσουμε με τα Κριτήρια 11(58) (συνημμένο μου 158) και 11(59) (συνημμένο μου 159).;;;;;;;;;;;  

(δ). Όπως θα δούμε αργότερα και τα δύο τετράπλευρά του  ΑΓΕΗ και ΒΔΖΘ, είναι δίδυμα αρμονικά.

δ. Απλό Αρμονικό Δεκάπλευρο.

(Αρμονική Ομοκυκλική Κλειστή Δεκάδα Σημείων).

Ορισμοί. 

Θεωρούμε σε κύκλο (ο), την δεκάδα διατεταγμένων σημείων Α, Β, Γ, Δ, Ε, Ζ, Η, 
Θ, Ι, Κ (Σχήμα 66). 

Το κυρτό δεκάπλευρο ΑΒΓΔΕΖΗΘΙΚ θα το χαρακτηρίζουμε Απλό Αρμονικό Δεκάπλευρο, αν και τα δέκα παρακάτω τετράπλευρά του, είναι αρμονικά: 

ΑΒΓΗ - ΒΓΔΘ - ΓΔΕΙ - ΔΕΖΚ - ΕΖΗΑ - 

ΖΗΘΒ - ΗΘΙΓ - ΘΙΚΔ - ΙΚΑΕ - ΚΑΒΖ.                                                                     (1).

Σχήμα 65.

Τα παραπάνω δέκα τετράπλευρα της σχέσεως (1), θα τα ονομάζαμε «Δεκάδα Αρμονικών Τετράπλευρων του Αρμονικού Δεκάπλευρου», τα οποία δεν είναι ανάγκη να δίνεται ότι όλα είναι αρμονικά, για να είναι τούτο αρμονικό, όπως θα αποδείξουμε αργότερα.

Το μη κανονικό Αστεροειδές Δεκάπλευρο ΑΔΗΚΓΖΙΒΕΘΑ, που είναι συζυγές του κυρτού Αρμονικού Δεκάπλευρου ΑΒΓΔΕΖΗΘΙΚ, μπορεί να θεωρηθεί 

αρμονικό, καθώς και αυτό έχει και τα δέκα διαδοχικά, τετράπλευρά του αρμονικά. Έτσι, όπως θα δούμε τούτο, διαθέτει πολλά βασικά κριτήρια, που πρέπει να έχει ένα Αρμονικό Δεκάπλευρο, αλλά που δεν είναι κυρτό, θα το χαρακτηρίζουμε «Αρμονικό Μη Κανονικό Αστεροειδές Δεκάπλευρο», ή πιο απλά «Αρμονικό Αστεροειδές Δεκάπλευρο». 
Παρατηρήσεις 

(α). Στην παραπάνω δεκάδα σημείων δώσαμε την ένδειξη «Ομοκυκλική», καθώς όπως είδαμε παραπάνω, υπάρχει και αντίστοιχη Αρμονική «Συνευθειακή» Δεκάδα Σημείων (Αρμονική Δεκάδα) (§ 11.1δ).

(β). Είναι προφανές ότι αν η ακτίνα του περιγεγραμμένου κύκλου του Απλού Αρμονικού Δεκάπλευρου είναι απείρου μήκους, ή αν ο κύκλος αυτός έχει μηδενική καμπυλότητα, τότε η Δεκάδα των κορυφών του εκφυλίζεται σε Αρμονική «Συνευθειακή» Δεκάδα Σημείων(§ 11.1δ).

 (γ).Παρακάτω θα αναφέρουμε και διάφορες ιδιότητες που έχει κάθε Απλό Αρμονικό Δεκάπλευρο, με τη μορφή Κριτηρίων αρμονικότητάς του. 

Ακόμη θα αναφερθούμε και στους τρόπους κατασκευής ενός τυχαίου Απλού Αρμονικού Δεκάπλευρου. 

(δ). Όπως θα δούμε παρακάτω και οι δύο Πεντάδες Σημείων Α, Γ, Ε, Η, Ι και Β, Δ, Ζ, Θ, Κ, αποτελούν κορυφές διδύμων Απλών Αρμονικών 5-πλευρων.

Σχόλιο.

Όπως θα δούμε αργότερα, αντί των παραπάνω ορισμών, συνήθως χρησιμοποιούμε και άλλους εναλλακτικούς ορισμούς, που θα δώσουμε με Κριτήρια στα επόμενα και οι οποίοι μας είναι χρήσιμοι.

ε. Απλό Αρμονικό Πεντάπλευρο.

Σχήμα 66.

(Αρμονική Ομοκυκλική Κλειστή Πεντάδα Σημείων).

(α). Γενικά.

Όπως και παραπάνω αναφέραμε, είναι γνωστό ότι, για την κατασκευή του Κανονικού Πεντάπλευρου, γίνεται πρώτα η κατασκευή του Κανονικού Δεκάπλευρου, από το οποίο στη συνέχεια εύκολα προκύπτει το Κανονικό Πεντάπλευρο (Γεωμετρία 

[21] § 298 και 299).
Όπως το Κανονικό Πεντάπλευρο είναι συνυφασμένο με το Κανονικό Δεκάπλευρο έτσι και το Αρμονικό Πεντάπλευρο, είναι συνυφασμένο με το Αρμονικό Δεκάπλευρο.

Έτσι και ο ορισμός του Αρμονικού Πεντάπλευρου, γίνεται με βάση τον ορισμό του Αρμονικού Δεκάπλευρου, που έχουμε δώσει παραπάνω. 

Το ίδιο συμβαίνει και με την κατασκευή του Αρμονικού Πεντάπλευρου συνημμένο μου 205 [Κατασκευή 11(105)], που γίνεται με βάση την Κατασκευή Αρμονικού Δεκάπλευρου.          ;;;;;;;;;;;;;;;;;;;;;

(β). Ορισμοί. 

Θεωρούμε, το εγγεγραμμένο σε κύκλο (ο) κυρτό πεντάπλευρο ΑΓΕΗΙ (Σχήμα 67). 

Το πεντάπλευρο αυτό θα το χαρακτηρίζουμε Αρμονικό, αν μεταξύ των διαδοχικών κορυφών του, υπάρχει ανά ένα σημείο του περιγεγραμμένου του κύκλου της πεντάδας σημείων Β, Δ, Ζ, Θ, Κ, αντίστοιχα, έτσι ώστε το κυρτό Δεκάπλευρο ΑΒΓΔΕΖΗΘΙΚ, να είναι Αρμονικό.  

Όπως στο Κανονικό Πεντάπλευρο αντιστοιχεί και ένα Κανονικό Αστεροειδές Πεντάπλευρο, έτσι και σε κάθε Αρμονικό Πεντάπλευρο αντιστοιχεί και ένα Αρμονικό Αστεροειδές Πεντάπλευρο (Εδώ αυτά είναι τα ΑΕΙΓΗΑ και ΒΖΚΔΘΒ, αντίστοιχα).

Παρατηρήσεις 

(α). Είναι φανερό και εύκολα αποδεικνύεται, ότι και το Πεντάπλευρο ΒΔΖΘΚ, είναι Αρμονικό, καθώς στο Πεντάπλευρο αυτό, υπάρχει ανά ένα σημείο  μεταξύ των διαδοχικών κορυφών του, από τα σημεία της πεντάδας σημείων Α, Γ, Ε, Η, Ι  τέτοιο ώστε το δεκάπλευρο ΑΒΓΔΕΖΗΘΙΚ να είναι Αρμονικό (ορισμός).

(β). Στην παραπάνω πεντάδα σημείων Α, Γ, Ε, Η, Ι, δώσαμε την ένδειξη «Ομοκυκλική» πεντάδα, καθώς όπως παραπάνω είδαμε υπάρχει και αντίστοιχη «Συνευθειακή» Αρμονική Πεντάδα Σημείων (Αρμονικό εκφυλισμένο σε ευθεία Πεντάπλευρο) (§ 11.1ε). 

(γ). Αν μας δοθεί η ευκαιρία θα αναφερθούμε αργότερα και στα Δίδυμα Αστεροειδή Αρμονικά Πεντάπλευρα ΑΕΙΓΗΑ και ΒΖΚΔΘΒ.
(δ). Αργότερα θα αναφέρουμε και διάφορες ιδιότητες που έχει κάθε Αρμονικό Πεντάπλευρο, αλλά και σε μερικά Κριτήρια αρμονικότητάς του, με τη μορφή Προτάσεων. 

Ακόμη θα αναφερθούμε και στους τρόπους κατασκευής ενός τυχαίου Αρμονικού Πεντάπλευρου.

Σχόλιο.

Όπως παρακάτω θα δούμε, αντί των παραπάνω ορισμών, συνήθως χρησιμοποιούμε και άλλους εναλλακτικούς ορισμούς, που θα δώσουμε με Κριτήρια στα επόμενα και οι οποίοι μας είναι πολύ χρήσιμοι.

στ. Απλό Αρμονικό ν-πλευρο.

(Αρμονική Κλειστή Ομοκυκλική ν-άδα Σημείων).

Εργαζόμενοι όπως για τις παραπάνω περιπτώσεις Ομοκυκλικών Αρμονικών 4-πλευρών, 6-πλευρων, 8-πλευρων , 10-απλευρων, 5-απλευρων, είναι δυνατό να δώσουμε τους ορισμούς και άλλων τέτοιων Αρμονικών ν-πλευρων ή Αρμονικών Ομοκυκλικών Κλειστών Σημειοσειρών, με ν πλευρές.

17. Ανάλυση των Κλειστών Αρμονικών Κεντρικών Δεσμών και των Τομών τούτων από Ευθεία και Κύκλο.

Κλειστές Αρμονικές Επίπεδες Κεντρικές Δέσμες, όπως θα δούμε παρακάτω, έχουμε των τεσσάρων, πέντε, έξι, οκτώ, δέκα, , δώδεκα, κτλ, ακτινών.

Οι Αρμονικές Δέσμες, είναι πολύ χρήσιμες, όπως θα δούμε στο εξής, γιατί με βάση αυτές, κατασκευάζουμε εύκολα Αρμονικές Συνευθειακές ν-άδες Σημείων, Αρμονικά Πολύπλευρα, κτλ και γι’ αυτό θα μας απασχολήσουν στη συνέχεια.

Σχετικά στοιχεία αναζητήσαμε στη βιβλιογραφία στο διαδίκτυο, κτλ, αλλά δεν βρήκαμε, εκτός από τις Ομοκυκλικές Αρμονικές Δέσμες ΤεσσάρωνΑκτινών.

Μια πρώτη γεύση για τις Κλειστές Αρμονικές Επίπεδες Κεντρικές Δέσμες, έχουμε δώσει στην παράγραφο 12.13 (β) 4/.
17.1. Κλειστές Αρμονικές Κεντρικές Δέσμες των Τεσσάρων Ακτινών.

Σχήμα 67.

Θεωρούμε Αρμονική Δέσμη Σ(αβγδ) (Σχήμα 68). Είναι γνωστό ότι αυτή τεμνόμενη από ευθεία (ε), προκύπτει η Αρμονική Τετράδα α, β, γ, δ.
Αν τη δέσμη αυτή καταστήσουμε Εγγεγραμμένη σε κύκλο (ο), τότε οι ακτίνες τις δέσμης αυτής, τέμνουν 

τον κύκλο (ο), στα σημεία Α, Β, Γ, Δ, τα οποία, σύμφωνα με το Κριτήριο 35, αποτελούν κορυφές Αρμονικού Τετράπλευρου (§ 16.1α). Αυτά ισχύουν προφανώς και όταν η δέσμη 
Σ(αβγδ), είναι Ορθοοπτική και Αρμονική, ή Κανονική.

17.2. Κλειστές Αρμονικές Κεντρικές Δέσμες των Έξι Ακτινών.

Σχήμα 69.


Ορισμός.
Θεωρούμε Δέσμη Σ(αβγδεζ) (Σχήμα 69). Αν η δέσμη αυτή έχει αρμονικές τις έξι παρακάτω δέσμες, τότε τη δέσμη αυτή θα τη χαρακτηρίζουμε Αρμονική:

Σ(αβγε), Σ(βγδζ), Σ(γδεα), Σ(δεζβ), Σ(εζαγ), Σ(ζαβδ),                                          (1).

17.21. Κλειστή Συνευθειακή Αρμονική Εξάδα Σημείων. 

Άμεσα προκύπτει ότι, αν τη δέσμη Σ(αβγδεζ), τμήσουμε με ευθεία (ε), προκύπτει η Συνευθειακή Κλειστή Αρμονική Εξάδα α, β, γ, δ, ε, ζ, (§ 11.1β), καθώς από τη σχέση (1) προκύπτει ότι αυτή θα έχει αρμονικές τις παρακάτω τετράδες σημείων:

α, β, γ, ε – β, γ, δ, ζ – γ, δ, ε, α – δ, ε, ζ, β – ε, ζ, α, γ – ζ, α, β, δ,                       (2).
17.22. Κλειστή Ομοκυκλική Αρμονική Εξάδα Σημείων ή Αρμονικό Εξάπλευρο.  

Αν τη δέσμη Σ(αβγδεζ) καταστήσουμε Εγγεγραμμένη σε κύκλο (ο), τότε οι ακτίνες τις δέσμης αυτής, τέμνουν τον κύκλο (ο), στα σημεία Α, Β, Γ, Δ, Ε, Ζ, τα οποία, σύμφωνα παράγραφο 16.1β, αποτελούν κορυφές Αρμονικού Εξάάπλευρου, καθώς από τη σχέση (1) προκύπτει άμεσα ότι οι παρακάτω έξι δέσμες είναι αρμονικές: 

Σ(ΑΒΓΕ), Σ(ΒΓΔΖ), Σ(ΓΔΕΑ), Σ(ΔΕΖΒ), Σ(ΕΖΑΓ), Σ(ΖΑΒΔ),                             (3).

οπότε από την (3) και σύμφωνα με το Κριτήριο 35, ή την παράγραφο 17.1, προκύπτει άμεσα ότι τα παρακάτω έξι τετράπλευρα, είναι αρμονικά: 
                                  ΑΒΓΕ, ΒΓΔΖ, ΓΔΕΑ, ΔΕΖΒ, ΕΖΑΓ, ΖΑΒΔ,                      (4).
Τούτο, σύμφωνα με τον σχετικό ορισμό (§ 16.1β), σημαίνει ότι το εξάπλευρο ΑΒΓΔΕΖ, είναι Αρμονικό.
Αυτά ισχύουν προφανώς και όταν η δέσμη Σ(αβγδεζ), είναι Ορθοοπτική και Αρμονική, ή Κανονική.

17.3. Κλειστές Αρμονικές Κεντρικές Δέσμες των Οκτώ Ακτινών.

Σχήμα 70.


Ορισμός.
Θεωρούμε Δέσμη Σ(αβγδεζηθ) (Σχήμα 70). Αν η δέσμη αυτή έχει αρμονικές τις 

οκτώ παρακάτω δέσμες, τότε τη δέσμη αυτή θα τη χαρακτηρίζουμε Αρμονική:

Σ(αβγζ), Σ(βγδη), Σ(γδεθ), Σ(δεζα), Σ(εζηβ), Σ(ζηθγ), Σ(ηθαδ), Σ(θαβε).            (5).

17.31. Κλειστή Συνευθειακή Αρμονική Οκτάδα Σημείων. 

Άμεσα προκύπτει ότι, αν τη δέσμη Σ(αβγδεζηθ) τμήσουμε με ευθεία (ε), προκύπτει η Συνευθειακή Κλειστή Αρμονική Οκτάδα α, β, γ, δ, ε, ζ, η, θ (§ 11.1γ), καθώς από τη σχέση (5) προκύπτει ότι αυτή θα έχει αρμονικές τις παρακάτω τετράδες σημείων:
α, β, γ, ζ – β, γ, δ, η– γ, δ, ε, θ – δ, ε, ζ, α – 

ε, ζ, η, β – ζ, η, θ, γ - η, θ, α, δ – θ, α, β, ε.                                                             (6).

17.32. Κλειστή Ομοκυκλική Αρμονική Οκτάδα Σημείων ή Αρμονικό Οκτάπλευρο.  

Αν τη δέσμη Σ(αβγδεζηθ) καταστήσουμε Εγγεγραμμένη σε κύκλο (ο), τότε οι ακτίνες τις δέσμης αυτής, τέμνουν τον κύκλο (ο), στα σημεία Α, Β, Γ, Δ, Ε, Ζ, Η, Θ, τα οποία, σύμφωνα με την παράγραφο 16.1γ, αποτελούν κορυφές Αρμονικού Οκτάπλευρου, καθώς από τη σχέση (5) προκύπτει άμεσα  ότι οι παρακάτω οκτώ δέσμες είναι αρμονικές: 

Σ(ΑΒΓΖ), Σ(ΒΓΔΗ), Σ(ΓΔΕΘ), Σ(ΔΕΖΑ), 

Σ(ΕΖΗΒ), Σ(ΖΗΘΓ), Σ(ΗΘΑΔ), Σ(ΘΑΒΕ),                                                               (7).

οπότε από την (7) και σύμφωνα με το Κριτήριο 35, ή την παράγραφο 17.1, προκύπτει άμεσα ότι τα παρακάτω οκτώ τετράπλευρα, είναι αρμονικά:
 ΑΒΓΖ, ΒΓΔΗ, ΓΔΕΘ, ΔΕΖΑ, ΕΖΗΒ, ΖΗΘΓ, ΗΘΑΔ, ΘΑΒΕ,                                 (8).
Τούτο, σύμφωνα με τον σχετικό ορισμό (§ 16.1γ), σημαίνει ότι το Οκτάπλευρο ΑΒΓΔΕΖΗΘ, είναι Αρμονικό.
Αυτά ισχύουν προφανώς και όταν η δέσμη Σ(αβγδεζηθ), είναι Ορθοοπτική και Αρμονική, ή Κανονική.
17.4. Κλειστές Αρμονικές Κεντρικές Δέσμες των Δέκα Ακτινών.

Σχήμα 71.


Ορισμός.
Θεωρούμε Δέσμη Σ(αβγδεζηθικ) (Σχήμα 71). Αν η δέσμη αυτή έχει αρμονικές τις δέκα παρακάτω δέσμες, τότε τη δέσμη αυτή θα τη χαρακτηρίζουμε Αρμονική:

Σ(αβγη), Σ(βγδθ), Σ(γδει), Σ(δεζκ), Σ(εζηα), 

Σ(ζηθβ), Σ(ηθιγ), Σ(θικδ), Σ(ικαε), Σ(καβζ).                                                         (9).

17.41. Κλειστή Συνευθειακή Αρμονική Δεκάδα Σημείων. 

Άμεσα προκύπτει ότι, αν τη δέσμη Σ(αβγδεζηθικ) τμήσουμε με ευθεία (ε), προκύπτει η Συνευθειακή Κλειστή Αρμονική Δεκάδα α, β, γ, δ, ε, ζ, η, θ, ι, κ (§ 11.1δ), καθώς από τη σχέση (9) προκύπτει ότι αυτή θα έχει αρμονικές τις παρακάτω τετράδες σημείων της:

α, β, γ, η – β, γ, δ, θ– γ, δ, ε, ι – δ, ε, ζ, κ – ε, ζ, η, α –

ζ, η, θ, β – η, θ, ι, γ - θ, ι, κ, δ – ι, κ, α, ε, - κ, α, β, ζ.                                          (10).
17.42. Κλειστή Ομοκυκλική Αρμονική Δεκάδα Σημείων ή Αρμονικό Δεκάπλευρο.  

Αν τη δέσμη Σ(αβγδεζηθικ) καταστήσουμε Εγγεγραμμένη σε κύκλο (ο), τότε οι 
ακτίνες τις δέσμης αυτής, τέμνουν τον κύκλο (ο), στα σημεία Α, Β, Γ, Δ, Ε, Ζ, Η, Θ, Ι, Κ, τα οποία, σύμφωνα με την παράγραφο 16.1δ, αποτελούν κορυφές Αρμονικού Δεκάπλευρου, καθώς από τη σχέση (9), προκύπτει άμεσα  ότι οι παρακάτω δέσμες είναι αρμονικές: 

Σ(ΑΒΓΗ), Σ(ΒΓΔΘ), Σ(ΓΔΕΙ), Σ(ΔΕΖΚ), Σ(ΕΖΗΑ), 

Σ(ΖΗΘΒ), Σ(ΗΘΙΓ), Σ(ΘΙΚΔ), Σ(ΙΚΑΕ), Σ(ΚΑΒΖ).                                                 (11).

οπότε από την (11) και σύμφωνα με το Κριτήριο 35, ή την παράγραφο 17.1, προκύπτει άμεσα ότι τα παρακάτω δέκα τετράπλευρα, είναι αρμονικά: 
ΑΒΓΗ, ΒΓΔΘ, ΓΔΕΙ, ΔΕΖΚ, ΕΖΗΑ, ΖΗΘΒ, ΗΘΙΓ, ΘΙΚΔ, ΙΚΑΕ, ΚΑΒΖ.              (12).
Τούτο, σύμφωνα με τον σχετικό ορισμό (§ 16.1δ), σημαίνει ότι το Δεκάπλευρο ΑΒΓΔΕΖΕΖΗΘΙΚ, είναι Αρμονικό.
Αυτά ισχύουν προφανώς και όταν η δέσμη Σ(αβγδεζηθικ), είναι Ορθοοπτική και Αρμονική, ή Κανονική.

17.5. Κλειστές Αρμονικές Κεντρικές Δέσμες των Πέντε Ακτινών.
(α). Γενικά.
Και εδώ την Αρμονική Δέσμη Πέντε Ακτινών και το Αρμονικό Πεντάπλευρο θα τα ορίσουμε με βάση τους ορισμούς της Αρμονικής Δέσμης Δέκα Ακτινών και του Αρμονικού Δεκάπλευρου, αντίστοιχα.

(β). Ορισμός.
Θεωρούμε Δέσμη Σ(αγεηι) (Σχήμα 71). Αν για τη δέσμη αυτή υπάρχουν πέντε ακτίνες της Σβ, Σδ, Σζ, Σθ, Σκ, ανά μία μεταξύ των διαδοχικών ακτινών της, αντίστοιχα, έτσι ώστε η δέσμη Σ(αβγδεζηθικ) να είναι αρμονική, τότε τη δέσμη Σ(αγεηι), θα τη χαρακτηρίζουμε Αρμονική των Πέντε Ακτινών.

17.51. Κλειστή Συνευθειακή Αρμονική Πεντάδα Σημείων. 

Άμεσα προκύπτει ότι, αν τη δέσμη Σ(αγεηι) τμήσουμε με ευθεία (ε), προκύπτει η Συνευθειακή Κλειστή Αρμονική Πεντάδα α, γ, ε, η, ι, (§ 11.1ε), καθώς προφανώς η δέσμη Σ(αβγδεζηθικ) είναι αρμονική. 
17.52. Κλειστή Ομοκυκλική Αρμονική Πεντάδα Σημείων ή Αρμονικό Πεντάπλευρο.  

Αν τη δέσμη Σ(αγεηι) καταστήσουμε Εγγεγραμμένη σε κύκλο (ο), αν οι ακτίνες 
της δέσμης αυτής, τέμνουν τον κύκλο (ο) στα σημεία Α, Γ, Ε, Η, Ι, αντίστοιχα, 
ενώ αν οι ακτίνες τις δέσμης Σ(αβγδεζηθικ), τέμνουν τον κύκλο (ο), στα σημεία Α, Β, Γ, Δ, Ε, Ζ, Η, Θ, Ι, Κ και αν αυτές αποτελούν κορυφές Αρμονικού Δεκάπλευρου, τότε το κυρτό πεντάπλευρο ΑΓΕΗΙ χαρακτηρίζουμε Αρμονικό Πεντάπλευρο.

17.6. Κλειστές Αρμονικές Κεντρικές Δέσμες των ν-Ακτινών και Αρμονικά ν-πλευρα.
Με ανάλογους τρόπους, που για τις παραπάνω περιπτώσεις 17.1 μέχρι 17.42 Αρμονικών Δεσμών και Αρμονικών Πολυπλεύρων, δώσαμε τους σχετικούς ορισμούς, ορίζουμε και τις Κλειστές Αρμονικές Κεντρικές Δέσμες των ν-Ακτινών και των Αρμονικών ν-πλευρων.

